jkorsvik/nowiki_second_scrape_merged huggingface dataset:
Joakim Hykkerud

Joakim André Hykkerud (født 10. februar 1986 på Notodden) er en norsk håndballspiller som spiller for Drammen i norsk eliteserie. Han spiller strek, er 196 cm høy og veier 110 kilo. Han spilte på Norges lag som tok sølv i VM 2017.


== Karriere ==


=== Klubb ===
Hykkerud er født og oppvokst på Notodden, og startet karrieren i Notodden Håndballag. Han spilte senere syv sesonger i Drammen i norsk eliteserie, hvor han etter 2009/10-sesongen ble kåret til årets strekspiller i Postenligaen, samt årets spiller i Drammen.
Han har tidligere spilt for TSV Hannover Burgdorf i Tyskland, IFK Kristianstad i svensk eliteserie, og før det spilte han en halv sesong i Bjerringbro-Silkeborg, og var med å sikre seriesølv i den danske toppligaen.


=== Landslag ===
Han har 79 landslagskamper, 60 U-landskamper og 32 juniorkamper for Norge, og fikk sin mesterskapsdebut under Håndball-EM 2016 for menn i Polen. Han spilte på Norges lag som tok sølv i VM 2017.


== Meritter ==
3 seriegull
1 cupgull
1 cupsølv
1 sluttspillgull
1 seriesølv
1 seriebronse
1 europacupsølv
1 Vm sølv


== Referanser ==


== Eksterne lenker ==
(en) Joakim Hykkerud – Det europeiske håndballforbundet (EHF) 
(en) Joakim Hykkerud – Norges Håndballforbund
Tore Holm

Denne artikkelen handler om den svenske seileren. For den norske låtskriveren og artisten, se Tore Bakkland Holm.Tore Holm (født 25. november 1896, død 15. november 1977) var en svensk seiler og OL-deltaker. Han tok medalje i fire OL; 1920 i Antwerpen, 1928 i Amsterdam, 1932 i Los Angeles og i 1948 i London.
I 1920 vant han gull med den svenske båten Sif i 40 m²-klassen. Åtte år senere fikk han bronse med båten Sylvia i 8-meterklassen.
I OL 1932 i Los Angeles ble han olympisk mester for annen gang; denne gangen med båten Bissbi i 6-meterklassen. Under Sommer-OL 1936 i Berlin kom han på fjerdeplass i 8-meterklassen.
Sin fjerde og siste olympiske medalje vant han under Sommer-OL 1948 i London, da den svenske båten Ali Baba II kom på tredjeplass.


== OL-medaljer ==
1920  Antwerpen -  Gull i seiling, 40 m²-klassen med båten «Sif»  Sverige
1932  Los Angeles -  Gull i seiling, 6-metersklassen med båten «Bissbi»  Sverige
1928  Amsterdam -  Bronse i seiling, 8-metersklassen med båten «Sylvia»  Sverige
1948  London -  Bronse i seiling, 6-metersklassen med båten «Ali Baba II»  Sverige


== Referanser ==


== Eksterne lenker ==
(en) Tore Holm – Olympics.com 
(en) Tore Holm – Olympic.org 
(en) Tore Holm – Olympedia 
(en) Tore Holm – Sports-Reference (OL-resultater – arkivert) 
(en) Tore Holm – databaseOlympics.com (arkivert) 
(sv) Tore Holm – Sveriges olympiske komité 
(en) Tore Holm – World Sailing
Vektløfting under Sommer-OL 1932

Vektløfting under Sommer-OL 1932. Det var sjette gang som vektløfting var på det olympiske programmet under OL i Los Angeles. Det ble konkurrert i fem ulike vektklasser alle kun for menn. Frankrike ble beste nasjon med tre gullmedaljer.


== Medaljer ==


=== Fjærvekt ( 60 kg) ===


=== Lettvekt (67,5 kg) ===


=== Mellomvekt (75 kg) ===


=== Lett-tungvekt (82,5 kg) ===


=== Tungvekt (over 82,5 kg) ===
Beck – Den japanske shunga

Beck – Den japanske shunga er en svensk film fra 2007, i serien av Beck-filmer der Peter Haber og Mikael Persbrandt har hovedrollene som Martin Beck og Gunvald Larsson. Kjente skuespillere foruten de som tidigere har medvirket i serien er Jan Malmsjö, Philip Zandén, Hans V. Engström og Peder Lamm.


== Handlingen ==
Etter at en kvinne har kjøpt et japansk shungamaleri på en auksjon og seinere finnes myrdet på et hotell i Stockholm, dras politiet inn i en mordetterforskning der man møter kunstverdenens bakside med kunstforfalskninger og mord. Martin Beck får hjelp av Hans Sperling, en tysk, kunstinteressert politimann og venn av Beck.


== Om filmen ==
Filmen er nr 21 i rekken av filmer med Peter Haber og Mikael Persbrandt i hovedrollene. Filmen er skrevet av ekteparet Rolf Börjlind og Cecilia Börjlind, regissert av Kjell Sundvall. Filmteamet har i denne film valgt å koste på innspillingsplassene litt ekstra. Blant annet har man spilt inn på Grand Hotel, Bukowskis, og på Häringe slott.


== Rolleliste (utvalg) ==
Peter Haber – Martin Beck
Mikael Persbrandt – Gunvald Larsson
Stina Rautelin – Lena Klingström
Marie Göranzon – Margareta Oberg
Ing-Marie Carlsson – Bodil Lettermark
Måns Nathanaelson – Oskar Bergman
Ingvar Hirdwall – Valdemar, naboen
Dieter Pfaff – Kommissarie Sperling
Jan Malmsjö – Ernst Levendahl
Philip Zandén – Malte Beverin
Hans V. Engström – Jovan Andrecz
Ingrid Luterkort – Gila Andrecz
Dan Bratt – Jan Forsgren
Katarina Lundgren-Hugg – Marie Lisowska
Susanne Barklund – Egermark
Sara Key – Kunsteksperten
Jeff Ranara – Sun
Yohanna Idha – Nettan Nyrén
Peder Lamm – Auksjonarius
Helen Halmnell – Portieren


== Referanser ==


== Eksterne lenker ==
(en) Beck – Den japanske shunga på Internet Movie Database 
(sv) Beck – Den japanske shunga i Svensk Filmdatabas
Lundsnegl

Lundsnegl (Cepaea nemoralis) er et bløtdyr og tilhører de landlevende lungesneglene.


== Utseende ==

Skallhøyde er 14-23 millimeter bredt og 15-20 millimeter  og det har 5,5 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er gult, med en eller noen mørke midtlinjer midt langs hver vinding.
Kroppen er grå og ikke særlig brun. Vanlig hagesnegl er mer brun og har skall med eller uten mørke lengdelinjer. Kanten rundt åpningen i skallet er mørk. For en sikker artsbestemmelse må en dissekere sneglen og se på genitaliene.


== Levevis ==
Stor hagesnegl lever på land ofte i åpen løvskog, kratt, veiskråninger eller mer åpent landskap. Den lever av både friske og råttnende planter.
Stor hagesnegl er i aktivitet fra våren og kan ses helt til høsten. Om vinteren ligger den i dvale.
Stor hagesnegl er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De kjønnsmodne parer seg om våren. Kroppene presses sammen, fot mot fot, rett overfor hverandre. Med vaggende bevegelser beføler de hverandre med leppene og tentaklene.  Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp.  Den andre sneglen gjør likeså og paringen kan begynne.  De befrukter hverandre samtidig.
Ettersom de er tvekjønnet kan begge legge egg. Eggene legges i en grop eller hule sneglen graver ut i jorden.  Vanligvis legger hver snegl omtrent 20-30 egg.
Snegler dør av og til ikke lenge etter paring og egglegging.


== Eksterne lenker ==
(en) lundsnegl – oversikt og omtale av artene i WORMS-databasen 
(en) lundsnegl i Encyclopedia of Life 
(en) lundsnegl i Global Biodiversity Information Facility 
(no) lundsnegl hos Artsdatabanken 
(sv) lundsnegl hos Dyntaxa 
(en) lundsnegl hos Fauna Europaea 
(en) lundsnegl hos ITIS 
(en) lundsnegl hos NCBI 
(en) Kategori:Cepaea nemoralis – bilder, video eller lyd på Wikimedia Commons 
(en) Cepaea nemoralis – galleri av bilder, video eller lyd på Wikimedia Commons 
Cepaea nemoralis – detaljert informasjon på Wikispecies
Vanlig hagesnegl

Vanlig hagesnegl  (Cepaea hortensis) er et bløtdyr og tilhører de landlevende lungesneglene. Den er vanlig i sydlige Norge og forekommer langs kysten nord til Bodø.


== Utseende ==
Skallet er gult, med eller uten mørk lengdelinje. Kanten rundt åpningen i skallet er lys. Lundsnegl er mer grå og har skall med mørke lengdelinjer. Skallhøyde (åpningens høyde sett rett forfra) er 15-16 millimeter, bredden er 14-20 millimeter. 5 vridninger er synlige fra denne vinkelen.
Kroppen er litt brunlig grå. For en sikker artsbestemmelse må en dissekere sneglen og se på genitaliene.


== Levevis ==
Vanlig hagesnegl lever på land ofte i åpen løvskog, kratt, veiskråninger eller mer åpent landskap. Den lever av både friske og råttnende planter. Særlig kan hagesnegl sees på nyslått gress.
Vanlig hagesnegl er i aktivitet fra tidlig om våren, så snart snøen forsvinner. Den kan også ses helt til temperaturen synker til nullgrader om høsten. Om vinteren ligger den i dvale.
Vanlig hagesnegl ersom alle snegler tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. Under paring presses kroppene mot hverandre, fot mot fot, rett overfor hverandre. Med vaggende bevegelser beføler de hverandre med leppene og tentaklene.  Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp.  Den andre sneglen gjør likeså og paringen kan begynne.  De befrukter hverandre samtidig. Begge legger egg i etterkant av akten.
Snegler dør ofte like etter paring og egglegging.


== Eksterne lenker ==
(en) Vanlig hagesnegl – oversikt og omtale av artene i WORMS-databasen 
(en) Vanlig hagesnegl i Global Biodiversity Information Facility 
(no) Vanlig hagesnegl hos Artsdatabanken 
(sv) Vanlig hagesnegl hos Dyntaxa 
(en) Vanlig hagesnegl hos Fauna Europaea 
(en) Vanlig hagesnegl hos ITIS 
(en) Vanlig hagesnegl hos NCBI 
(en) Kategori:Cepaea hortensis – bilder, video eller lyd på Wikimedia Commons 
(en) Cepaea hortensis – galleri av bilder, video eller lyd på Wikimedia Commons 
Cepaea hortensis – detaljert informasjon på Wikispecies
Ceterum censeo Carthaginem esse delendam

Ceterum censeo Carthaginem esse delendam er et latinsk uttrykk som på norsk betyr «Forøvrig mener jeg at Karthago bør ødelegges». 
Ifølge historikeren Plutark ble setningen berømt fordi den romerske senatoren Cato den eldre pleide å avslutte alle sine taler i Senatet med disse ordene. Det var etter en reise til Karthago i 157 f.Kr. i et forgjeves forsøk på å megle at Cato ble overveldet av byens velstand. Dette førte til at han ble overbevist om at Karthago var en direkte trussel mot Roma. Cato den eldre fikk gjennom sitt syn i den tredje punerkrig i 146 f.Kr. da Karthago ble fullstendig tillintetgjort.
Til setningens berømmelse har også det faktum bidratt, at den inneholder to karakteristiske størrelser innen latinsk grammatikk, nemlig formen gerundiv (delendam) og konstruksjonen akkusativ med infinitiv (Carthaginem esse). På grunn av dette er sitatet blitt hyppig brukt som illustrasjon av latinlærere.


== Referanser ==
Krattsnegl

Krattsnegl (Arianta arbustorum)   er et bløtdyr og tilhører de landlevende lungesneglene. Ganske vanlig flere steder i Norge.


== Utseende ==
Skallhøyde er 12-23 millimeter, bredden er 15-24 millimeter og det har 5-6 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Den har lyst brunt skall med lyse tverrflekker og med et mørkt bånd langs (mellom) vindingene. En lett gjenkjennelig art.
Kroppen er enten mørk eller litt mellomgrå, med runde lysere flekker.


== Levevis ==
Krattsnegl lever på land, på fuktige steder, gjerne langs vassdrag, kratt, urterike enger og åpen løvskog. Den lever bare av planter.
Krattsnegl er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De kjønnsmodne parer seg om våren. Kroppene presses sammen, fot mot fot, rett ovenfor hverandre. Med vaggende bevegelser beføler de hverandre med leppene og tentaklene. Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp.  Den andre sneglen gjør likeså og paringen kan begynne.  De befrukter hverandre samtidig. Ettersom de er tvekjønnet kan begge legge egg.
Snegler dør ofte like etter paring og egglegging.


== Eksterne lenker ==
(en) krattsnegl – oversikt og omtale av artene i WORMS-databasen 
(en) krattsnegl i Encyclopedia of Life 
(en) krattsnegl i Global Biodiversity Information Facility 
(no) krattsnegl hos Artsdatabanken 
(sv) krattsnegl hos Dyntaxa 
(en) krattsnegl hos Fauna Europaea 
(en) krattsnegl hos NCBI 
(en) Kategori:Arianta arbustorum – bilder, video eller lyd på Wikimedia Commons 
(en) Arianta arbustorum – galleri av bilder, video eller lyd på Wikimedia Commons 
Arianta arbustorum – detaljert informasjon på Wikispecies
João Guimarães Rosa

João Guimarães Rosa (født 27. juni 1908 i Cordisburgo i delstaten Minas Gerais i Brasil, død 19. november 1967 i Rio de Janeiro) var en brasiliansk forfatter. Han blir regnet som en av det 20. århundrets viktigste brasilianske forfattere, og han er mest kjent for boken Grande Sertão: Veredas (på norsk: Den store Sertão), som kom ut første gang i 1956. Noen sammenligner denne boken med James Joyces mesterverk Ulysses. Boken er oversatt av Bård Kranstad, som i 2005 ble tildelt Norsk Oversetterforenings Bastianpris for dette arbeidet. 


== Bibliografi ==
Caçador de camurças, Chronos Kai Anagke, O mistério de Highmore Hall e Makiné (1929)
Magma (1936)
Sagarana (1946) Bokhylla.no
Com o Vaqueiro Mariano (1947)
Corpo de Baile (1956)
Grande Sertão: Veredas (1956). Utgitt på norsk som Den store Sertão. Oversatt fra portugisisk av Bård Kranstad. (Gyldendal 2005)
Primeiras Estórias (1962)
Tutaméia ? Terceiras Estórias (1967)
Em Memória de João Guimarães Rosa (1968, utgitt posthumt)
Estas Estórias e Ave, Palavra (1969/1970, utgitt posthumt)


== Referanser ==


== Eksterne lenker ==
João Guimarães Rosa hos Academia Brasileira de Letras
Biografisk og bibliografisk sammendrag på Releituras.com
João Guimarães Rosa i IMDB
Turn under Sommer-OL 1932

Turn under Sommer-OL 1932. Turn var med på det olympiske programmet for niende gang i 1932 i Los Angeles. Det ble konkurrert om elleve olympiske titler, ti individuelle og en lagkonkurrane. I motsetning til forrige OL var alle turnøvelsene kun for menn.
Det var påmeldt til sammen 51 turnere fra 7 nasjoner. Kun 46 av de 51 stilte til konkurransen. USA, Italia, Finland, Ungarn og Japan stilte lag i lagkonkurransen, mens Sveits og Mexico kun stilte med utøvere i den individuelle konkurransen. Dette var første gang i OL-sammenheng at det ble konkurrert i alle apparater, også tauklatring, tumbling og køller. Japan og Mexico deltok i turn i OL for første gang. 
Konkurransen ble arrangert utendørs, på Olympic Stadium, i perioden 8. – 12. august. De obligatoriske øvelsene ble gjennomgått av det internasjonale turnforbundet, funksjonærer og en turner fra hvert deltakerland en uke før konkurransen.
Den mestvinnende utøveren ble italienske Romeo Neri, med 3 gull. Hans landsmann, Savino Guglielmetti, fikk 2 gull. 


== Medaljer ==


== Resultater ==


=== Individuell mangekamp ===


=== Lagkonkurranse ===


=== Skranke ===


=== Frittstående ===


=== Hopp ===


=== Svingstang ===


=== Ringer ===


=== Bøylehest ===


=== Indiske køller ===


=== Tauklatring ===
Hver utøver hadde tre forsøk, der beste tid telte. 

Nicolas Péter og Peter Boros fra Ungarn var de eneste som deltok utenom de tre fra USA. De kom på henholdsvis fjerde- og femteplass med tidene 11,5 og 11,6 sekunder.


=== Tumbling ===


== Konkurranseform ==
Lagkonkurransen og den individuelle mangekampen var én konkurranse, der utøverne gjorde en obligatorisk øvelse og en selvvalgt øvelse i følgende 6 apparater:

Frittstående (Free-handed exercise), som telte kun i lagkonkurransen, ikke i den individuelle mangekampen
Bøylehest
Skranke
Svingstang
Ringer
Hopp på langsI lagkonkurransen skulle hvert land stille med fem utøvere, hvorav de fire beste i hvert apparat telte. De utførte en obligatorisk øvelse og en selvvalgt øvelse i hvert apparat, bortsett fra i hopp (på langs), der hver utøver gjorde to obligatoriske og to selvvalgte øvelser. 
Utøverne fikk én karakter for den obligatoriske øvelsen og en for den individuelle øvelsen, og gjennomsnittet av disse to ble brukt i utregningen av samlet poengsum. I hopp gjorde de både to obligatoriske og to selvvalgte hopp, så her ble summen av de fire hoppene delt på fire før apparatene ble summert. 
Karakterene i bøylehest, skranke, svingstang, ringer og hopp utgjorde dermed i den enkelte utøvers poengsum i den individuelle mangekampen. 
De individuelle enkeltapparatkonkurransene var helt separate fra lagkonkurransen og den individuelle mangekampen, både med hensyn på utførelse og poenggiving. Her kunne hvert land stille inntil tre utøvere i hvert apparat. Det ble konkurrert i 8 apparater:

Skranke
Svingstang
Bøylehest
Ringer
Hopp på langs
Tumbling
Tauklatring
Køller (indian clubs)I de individuelle konkurransene kunne hvert land stille inntil tre utøvere i hvert apparat.
James Franco

James Edward Franco (født 19. april 1978 i Palo Alto i California) er en amerikansk skuespiller, regissør, filmprodusent og maler. 
På videregående skole (high school) i Palo Alto ble han kåret til det beste smilet. Mens han gikk på videregående skole begynte Franco også å studere kunst utenom skoletiden. Han fulgte et klassisk kunstprogram i to år. Franco arbeidet på en McDonald's-restaurant i Los Angeles da han startet sin karriere. Foreldrene nektet å forsørge ham etter at han sluttet på UCLA, hvor han begynte å studere etter at han reiste til Los Angeles atten år gammel. Franco dukket opp i TV-serien Freaks and Geeks og en del filmer. Han vant en Golden Globe Award og ble Emmy-nominert i 2002 etter å ha spilt tittelrollen i TV-filmen James Dean. Franco har selv blitt karakterisert som «den nye James Dean».
Franco er mest kjent i den brede publikumsmassen for rollen som Harry Osborne i Spiderman-filmene.
Franco har et nært forhold til motehuset Armani og mottar klær fra det. Han er også Guccis nye ansikt for deres parfyme for menn.
I juni 2008 fikk Franco en bachelorgrad i kreativ skriving ved UCLA i Los Angeles og startet samme år på en mastergrad i det samme på Columbia University og skal bli elev ved New York Universitys filmskole, Trish School of the Arts.
Moren Betsy Franco er barnebokforfatter. Franco-navnet stammer fra Madeira. James Franco er fjerde generasjon, men bare kvart portugisisk. Faren har dessuten svenske aner og moren er russisk jøde. Siden 2006 har han vært i et forhold med skuespilleren Ahna O'Reilly.
Franco har hatt en rekke utstillinger som maler. Blant de som har kjøpt hans maleri er Nicolas Cage, som regisserte ham i Sonny, samt Sharon Stones søster. Han skjenker bort mange bilder som blir solgt til veldedige formål.
James Franco er en såkalt metodeskuespiller. Han har finansiert og regissert tre filmer: The Ape, Fools Gold og Good Time Max. Han spilte selv i alle tre filmene.
Til Oscar-utdelingen 2011 ble Franco nominert til Oscar for beste mannlige hovedrolle for rollen som Aron Ralston i filmen 127 timer. Han var også nominert til Golden Globe som beste hovedrolle i dramafilm for den samme rollen.


== Filmer (utvalg) ==
Freaks and Geeks
Never Been Kissed
Spider-Man
Sonny
City by the Sea
Spider-Man 2
Tristan & Isolde
Annapolis
Flyboys
An American Crime
Spider-Man 3
Knocked Up
In the Valley of Elah
Pineapple Express
Milk
Date Night
Eat Pray Love
127 timer
The Green Hornet
Your Highness
Rise of the Planet of the Apes
Spring Breakers
This Is the End
Sausage Party
Oz the Great and Powerful


== Referanser ==


== Eksterne lenker ==
(en) James Franco på Internet Movie Database 
(sv) James Franco i Svensk Filmdatabas 
(da) James Franco på Filmdatabasen 
(da) James Franco på Scope 
(fr) James Franco på Allociné 
(en) James Franco på AllMovie 
(en) James Franco hos Turner Classic Movies 
(en) James Franco hos Rotten Tomatoes 
(en) James Franco hos The Movie Database 
(en) James Franco hos Internet Broadway Database
Corydoras haraldschultzi

Corydoras haraldschultzi er en malle som kommer fra Sør-Amerikas innland og finnes i Brasil og Bolivia. 
Den blir opptil 6 cm lang. Den lever i tropisk klima i vann med en pH mellom 6,0 og 8,0, en hardhet på 2 – 25 dGH, og en temperatur mellom 24 – 28 °C. Den lever av makk, krepsdyr, insekter og plantemateriale.
Den legger eggene i tett vegetasjon, og voksne fisk vokter ikke eggene.
Arten har kommersiell betydning i akvariehandelen. Den forveksles noen ganger med Corydoras sterbai, forskjellen er at Corydoras haraldschultzi har et mønster av svarte prikker på hvit bakgrunn på hodet, mens Corydoras sterbai har hvite prikker på svart bakgrunn.


== Eksterne lenker ==
(en) Corydoras haraldschultzi – oversikt og omtale av artene i WORMS-databasen 
(en) Corydoras haraldschultzi i Encyclopedia of Life 
(en) Corydoras haraldschultzi i Global Biodiversity Information Facility 
(en) Corydoras haraldschultzi hos FishBase 
(en) Corydoras haraldschultzi hos ITIS 
(en) Corydoras haraldschultzi hos NCBI 
(en) Kategori:Corydoras haraldschultzi – bilder, video eller lyd på Wikimedia Commons 
(en) Corydoras haraldschultzi – galleri av bilder, video eller lyd på Wikimedia Commons 
Corydoras haraldschultzi – detaljert informasjon på Wikispecies
Ørkenagam

Ørkenagam er en agam som lever i ørkenene i Nord-Afrika. 
Den ble tidligere regnet til slekten Agama, som Agama mutabilis. I Sørvest-Asia lever den svært like Trapelus pallidus, som kanskje er samme art.


== Eksterne lenker ==
(en) Ørkenagam i Global Biodiversity Information Facility 
(en) Ørkenagam hos Reptile Database 
(en) Ørkenagam hos ITIS 
(en) Ørkenagam hos NCBI 
(en) Kategori:Trapelus mutabilis – bilder, video eller lyd på Wikimedia Commons 
Trapelus mutabilis – detaljert informasjon på Wikispecies
Corydoras melini

Corydoras melini er en tropisk ferskvannsfisk i gruppen pansermaller. Den kommer fra innlandsvann i Sør-Amerika, og finnes i øvre Rio Negro og Rio Meta i Brasil og Colombia.
Den blir opptil 5 cm lang. Den lever i ferskvann med en pH mellom 6,0 og 8,0, en hardhet på 2 – 25 dGH, og en temperatur mellom 22 – 26 °C. Den lever av makk, krepsdyr, insekter og plantematerialer. Den legger egg i tett vegetasjon. De voksne fiskene vokter ikke eggene.  
Arten har kommersiell betydning i akvariehandelen.


== Eksterne lenker ==
(en) Corydoras melini – oversikt og omtale av artene i WORMS-databasen 
(en) Corydoras melini i Encyclopedia of Life 
(en) Corydoras melini i Global Biodiversity Information Facility 
(en) Corydoras melini hos FishBase 
(en) Corydoras melini hos ITIS 
(en) Corydoras melini hos NCBI 
(en) Kategori:Corydoras melini – bilder, video eller lyd på Wikimedia Commons 
Corydoras melini – detaljert informasjon på Wikispecies
Potamotrygon motoro

Potamotrygon motoro er en art i gruppen elverokker. Det er en anadrom ferskvannsskate fra elvene Uruguay, Paraná, Orinoco og Amazonas.

Den blir opptil en meter lang og 15 kg tung. Kroppen er temmelig rund i formen, og øynene står opp. Ryggen er beige eller brun, med flere lyse oransje flekker med mørke ringer. Disse flekkene varierer fra fisk til fisk.
Arten holdes noen ganger i akvarium.


== Eksterne lenker ==
(en) Potamotrygon motoro – oversikt og omtale av artene i WORMS-databasen 
(en) Potamotrygon motoro i Encyclopedia of Life 
(en) Potamotrygon motoro i Global Biodiversity Information Facility 
(en) Potamotrygon motoro hos FishBase 
(en) Potamotrygon motoro hos ITIS 
(en) Potamotrygon motoro hos NCBI 
(en) Kategori:Potamotrygon motoro – bilder, video eller lyd på Wikimedia Commons 
(en) Potamotrygon motoro – galleri av bilder, video eller lyd på Wikimedia Commons 
Potamotrygon motoro – detaljert informasjon på Wikispecies